# YHDISTYKSEN TIETOSUOJASELOSTE - Malli

*ProAgria Keskukset ja Maa- ja kotitalousnaisten piirikeskukset, ProAgria Keskusten Liitto ja Maa- ja kotitalousnaisten Keskus eivät vastaa selostepohjan käytöstä.*

*Keltaisilla maalatut tekstiosiot ovat vain ja ainoastaan esimerkkejä. Jokainen yhdistys rekisterinpitäjänä vastaa niiden käytöstä tai poistamisesta. Rekisterinpitäjä vastaa tietosuojaselostemallin käytöstä ja sen sisällöstä kaikilta osin.*

1. **Rekisterinpitäjä ja yhteyshenkilö**

Rekisterinpitäjä: [●] (”Yhdistys”)

Osoite: [●]

Puhelin: [●]

Sähköposti: [●]

Yhteyshenkilö: [●]

1. **Rekisteröidyt**

Rekisterissä käsitellään Yhdistyksen jäsenien ja sen entisten jäsenien [Yhdistyksen toimintaan liittyvien organisaatioiden yhteyshenkilöiden sekä sen luottamushenkilöiden] henkilötietoja (”Rekisteröity”).

1. **Henkilötietojen käsittelyn peruste ja käyttötarkoitus**

Rekisterin käyttötarkoituksena on Rekisteröityjen henkilötietojen ajantasainen hallinta jäsenyyden aikana, sen ylläpito ja kehittäminen, jäsenviestintä sekä markkinointi että [suoramarkkinointi] ja myös päättyneiden jäsenyyksien dokumentaation hallinta henkilötietojärjestelmässä (”Järjestelmä”).

Henkilötietojen käsittely perustuu Yhdistyksen lainsäädännölliseen velvoitteeseen ylläpitää jäsenrekisteriä sekä tietyissä tapauksissa sopimuksen täytäntöönpanoon.

1. **Käsiteltävät henkilötiedot**

Rekisterissä käsitellään Yhdistyksen jäsenien henkilö- ja yhteystietoja sekä muita jäsenyyteen liittyviä tarpeellisia tietoja. Näitä tietoja ovat:

* Rekisteröidyn etu- ja sukunimi;
* Rekisteröidyn osoitetiedot;
* Rekisteröidyn sähköpostiosoite;
* Rekisteröidyn puhelinnumero;
* Syntymäpäivä;
* Sukupuoli;
* Yhdistyksen jäseneksi liittymis- ja eroamisaika;
* Jäsenlaskutusta koskevat tiedot;
* Yhdistyksen luottamustehtävät
1. **Säännönmukaiset tietolähteet**

Henkilötietoja kerätään Rekisteröidyltä itseltään.

1. **Henkilötietojen suojaaminen ja tietoturva**

Digitaalisesti käsiteltävät henkilötiedot on suojattu ja tallennettu Yhdistyksen Järjestelmään, johon on rajattu pääsy vain sellaisilla henkilöillä, jotka tarvitsevat kyseisiä tietoja työtehtäviensä (puheenjohtaja, sihteeri, rahastonhoitaja, yhdyshenkilö, jäsenrekisterin käyttäjä) hoitamiseksi. Kyseisillä henkilöillä on käytössään henkilökohtaiset käyttäjätunnukset ja salasanat.

Henkilötiedot on suojattu ulkopuoliselta käytöltä ja jäsentietojen käyttöä valvotaan. Yhdistyksen ulkopuolelle lähetettävät henkilötiedot salataan. Käytetyt työasemat ja tallennusmediat ovat salattu.

1. **Henkilötietojen säännönmukaiset luovutukset ja siirrot**

*Ohje: Henkilötietojen luovutuksesta on kyse silloin, kun henkilötietoja luovutetaan toiselle rekisterinpitäjälle tämän omia käyttötarkoituksia varten.*

[Henkilötietoja voidaan luovuttaa] Yhdistyksen yhteistyökumppaneille Yhdistyksen jäsenyyteen liittyvien toimenpiteiden ja palveluiden toteuttamiseksi.

TAI

Henkilötietoja ei luovuteta kolmansille. ]

*Ohje: Henkilötietojen siirrosta on kyse silloin, kun henkilötietoja siirretään alihankkijoille ja palveluntarjoajille (esim. Avoinen tarjoamiin rekisteri-järjestelmiin).*

Henkilötietoja voidaan siirtää myös muille palveluntarjoajille Järjestelmän toteuttamiseksi. Henkilörekisterin teknisen ylläpidon toteuttava rekisterinpitäjän yhteistyökumppani voi siirtää henkilötietoja soveltuvan yksityisyyden suojaa koskevan lainsäädännön ja tämän tietosuojaselosteen mukaisesti.

1. **Henkilötietojen siirrot Euroopan unionin tai Euroopan talousalueen ulkopuolelle**

Yhdistys voi käyttää henkilötietojen käsittelyssä myös muita palveluntarjoajia, jotka sijaitsevat Euroopan unionin tai Euroopan talousalueen ulkopuolella. Henkilötietojen siirto Euroopan unionin tai Euroopan talousalueen ulkopuolelle toteutetaan aina jollakin alla mainitulla, lainmukaisella perusteella:

* Euroopan komissio on päättänyt, että kyseisessä vastaanottajamaassa on varmistettu riittävä tietosuojan taso;
* Yhdistys on toteuttanut asianmukaiset suojatoimet henkilötietojen siirtämiseksi käyttämällä Euroopan komission hyväksymiä tietosuojaa koskevia vakiolausekkeita. Rekisteröidyllä on tällöin oikeus saada jäljennös kyseisistä vakiolausekkeista ottamalla Yhdistykseen yhteyttä Yhteydenotot-kohdassa kuvatun mukaisesti; tai
* Rekisteröity on antanut nimenomaisen suostumuksensa henkilötietojensa siirtämiseksi, tai henkilötietojen siirtämiselle on olemassa muu lainmukainen peruste.

Henkilötietoihin ei anneta pääsyä enempää kuin on välttämätöntä palveluiden toteuttamiseksi. Henkilötietojen siirto Euroopan unionin tai Euroopan talousalueen ulkopuolelle perustuu aina voimassaolevaan henkilötietojen käsittelyä koskevaan lainsäädäntöön ja toteutetaan kyseisen lainsäädännön mukaisesti.

1. **Henkilötietojen säilytysaika**

Henkilötiedot säilytetään rekisterissä niin kauan kuin Rekisteröity on Yhdistyksen jäsen. Jäsenyyden päättymisen jälkeen henkilötietoja säilytetään enintään kuuden vuoden ajan jäsenyyden päättymisestä Yhdistyksen oikeutetun edun perusteella, ts. mahdollisiin oikeusvaateisiin puolustautumisen takia (KKO 2017:15). Henkilötiedot voidaan säilyttää myös tätä kauemmin, jos sovellettava lainsäädäntö tai Yhdistyksen sopimusvelvoitteet kolmansia kohtaan edellyttävät pidempää säilytysaikaa. Huomioi myös, että tietojen varmuuskopiointi vaikuttaa poistettujen tietojen lopulliseen poistumiseen tietojärjestelmistä. Tarkista tarvittaessa rekisterijärjestelmän palveluntarjoajalta (esim. sopimuksesta tai käyttöehdoista) kuinka kauan palveluntarjoaja säilyttää poistettuja tietoja varmuuskopioissa.

1. **Profilointi**

*Ohje: Jos henkilötietoja käytetään profilointiin, tulee siitä tehdä kuvaus tässä kohdassa (miten ja missä laajuudessa profilointi suoritetaan). Jos profilointia ei tehdä, voidaan kohta poistaa.*

Yhdistys voi osana henkilötietojen käsittelytoimia toteuttaa Rekisteröidyn automaattista profilointia. Profiloinnin seurauksena rekisteröity saa hänelle paremmin kohdennettuja markkinointiviestejä.

[Yleinen kuvaus profiloinnissa käytetystä logiikasta eli siitä, miten profilointi toteutetaan käytännössä.]

1. **Rekisteröidyn oikeudet**

Rekisteröidyllä on oikeus koska tahansa vastustaa henkilötietojensa käsittelyä suoramarkkinointitarkoituksiin. Rekisteröity voi antaa Yhdistykselle kanavakohtaisia suoramarkkinointia koskevia suostumuksia ja kieltoja (esimerkiksi kieltää sähköpostitse lähetettävät markkinointiviestit).

Lisäksi rekisteröidyllä on lähtökohtaisesti oikeus soveltuvan tietosuojalainsäädännön mukaisesti milloin tahansa:

* saada tieto henkilötietojensa käsittelystä;
* saada pääsy omiin tietoihinsa ja tarkastaa itseään koskevat Yhdistyksen käsittelemät henkilötiedot;
* vaatia epätarkan ja virheellisen henkilötiedon oikaisua ja tietojen täydentämistä;
* vaatia henkilötietojensa poistamista;
* peruuttaa suostumuksensa ja vastustaa henkilötietojensa käsittelyä siltä osin kuin henkilötietojen käsittely perustuu rekisteröidyn suostumukseen;
* vastustaa henkilötietojensa käsittelyä henkilökohtaiseen erityiseen tilanteeseensa liittyvällä perusteella siltä osin kuin henkilötietojen käsittelyperusteena on Yhdistyksen oikeutettu etu;
* saada henkilötietonsa koneluettavassa muodossa ja siirtää kyseiset tiedot toiselle rekisterinpitäjälle edellyttäen, että rekisteröity on itse toimittanut kyseiset henkilötiedot Yhdistykselle, Yhdistys käsittelee kyseisiä henkilötietoja rekisteröidyn suostumuksen perusteella ja käsittely suoritetaan automaattisesti; ja
* vaatia henkilötietojensa käsittelyn rajoittamista.

Rekisteröidyn tulee esittää edellä mainitun oikeuden toteuttamista koskeva pyyntö tämän tietosuojaselosteen Yhteydenotot-kohdan mukaisesti. Yhdistys voi pyytää rekisteröityä tarkentamaan pyyntöään kirjallisesti ja varmentamaan rekisteröidyn henkilöllisyyden ennen pyynnön käsittelemistä. Yhdistys voi kieltäytyä pyynnön toteuttamisesta sovellettavassa laissa säädetyllä perusteella.

1. **Oikeus valittaa valvontaviranomaiselle**

Jokaisella Rekisteröidyllä on oikeus tehdä valitus asianomaiselle valvontaviranomaiselle taikka sen Euroopan unionin jäsenvaltion valvontaviranomaiselle, jossa Rekisteröidyn asuinpaikka tai työpaikka sijaitsee, mikäli Rekisteröity katsoo, että hänen henkilötietojaan ei ole käsitelty soveltuvan tietosuojalainsäädännön mukaisesti.

1. **Yhteydenotot**

Rekisteröidyn oikeuksien käyttämistä koskevat pyynnöt, kysymykset tästä tietosuojaselosteesta ja muut yhteydenotot tulee tehdä sähköpostitse [tietosuojavastaavan tai muun rekisterinpitäjän ilmoittaman henkilön nimi] osoitteeseen [sähköpostiosoite]. Rekisteröity voi myös ottaa yhteyttä henkilökohtaisesti tai kirjallisesti alla olevaan osoitteeseen:

[Yhdistyksen nimi]

[Yhteyshenkilön nimi]

[Yhdistyksen postiosoite]

1. **Muutokset tähän tietosuojaselosteeseen**

Tätä tietosuojaselostetta voidaan päivittää aika ajoin esimerkiksi lainsäädännön muuttuessa. Tämä tietosuojaseloste on viimeksi päivitetty [päivämäärä].